આ વિડિઓ એટલો બધો વાઈરલ થયો કે મીડિયાએ પણ તેની નોંધ લેવી પડી. મીડિયાએ આજના સેલ્ફી પ્રેમી યુવાનો પર રીતસર માછલા ધોયા. વારંવાર વીડિયો દેખાદવામાં આવ્યો. પણ કોઈએ એ યુવાનની બેકગ્રાઉન્ડ સ્ટોરી ન કરી. તે યુવાનનું શું થયું તે પણ જાણવાની કોશિશ ન કરી. અરે વિડીઓ સાચો છે કે ખોટો એ પણ તપાસવાની કોશિશ ન કરી. બસ લોકો સહિત મીડિયાએ પણ માની લીધું કે આ વિડીઓ સાચો છે. પણ મહત્વની વાત એ છે કે આ વીડિયો માત્ર એક નાટક હતું. એક એડિટા સોફ્ટવેરનો ઉપયોગ કરી તેને બાનાવવામાં આવ્યો હતો.